Λαχανοσαλάτα με καρότο, κράνμπερις, αμύγδαλα και μέλι
Χορταστική και πρωτότυπη σαλάτα με λάχανο, καρότο, κράνμπερις, αμύγδαλα και μέλι. Συνοδεύει ιδανικά τα ψητά κρεατικά μας αλλά στέκεται άνετα και σαν ένα ελαφρύ κύριο πιάτο αν την εμπλουτίσουμε με φέτες τυριού σαγανάκι ή το αλλαντικό της αρεσκείας μας.
1/2 κόκκινο λάχανο, λεπτοκομμένο (με καλό μαχαίρι ή στον τρίφτη), 2 μέτρια καρότα, χοντροτριμμένα τα φύλλα από 1/2 μάτσο δυόσμο ή μαϊντανό, ψιλοκομμένα, τα φύλλα από 1/3 μάτσο φρέσκου δυόσμου, ψιλοκομμένα, 50 γρ. αμύγδαλα φιλέ, 100 γρ. κράνμπερις αποξηραμένα ή ξανθές σταφίδες (σε αυτή την περίπτωση προσθέτουμε λίγο χυμό λεμονιού επιπλέον), 80 ml ελαιόλαδο, 1 κουτ. σούπας μέλι της αρεσκείας μας, 2 κουτ. σούπας χυμός λεμονιού, 1/2 κουτ. γλυκού καυτερή πάπρικα, σε σκόνη, 1/2 κουτ. γλυκού κύμινο, σε σκόνη (αν θέλουμε), αλάτι
Για να φτιάξουμε λαχανοσαλάτα με καρότο, κράνμπερις, αμύγδαλα και μέλι, βάζουμε σε ένα μικρό μπολ τα κράνμπερις, ρίχνουμε τόσο ζεστό νερό ώστε να τα καλύπτει και τα αφήνουμε για περίπου 10 λεπτά, να φουσκώσουν και να μαλακώσουν.Τα στραγγίζουμε και τα αφήνουμε σε απορροφητικό χαρτί να στεγνώσουν.Παράλληλα, σε ένα αντικολλητικό τηγάνι, χωρίς λιπαρή ουσία, καβουρδίζουμε τα αμύγδαλα, σε δυνατή φωτιά, για περίπου 1 - 2 λεπτά, μέχρι να ροδίσουν ελαφρώς.Ρίχνουμε σε ένα μεγάλο και βαθύ μπολ το μέλι, το λεμόνι, τα μπαχαρικά, αλάτι και το ελαιόλαδο και τα χτυπάμε με το σύρμα ή με ένα πιρούνι, μέχρι να αναμειχθούν.Ρίχνουμε το λάχανο, το καρότο, το δυόσμο, τα κράνμπερις και τη μισή ποσότητα αμυγδάλων και ανακατεύουμε μέχρι να αναμειχθούν.Σκορπίζουμε τα υπόλοιπα αμύγδαλα και σερβίρουμε τη λαχανοσαλάτα με καρότο, κράνμπερις, αμύγδαλα και μέλι.
Αμύγδαλα,Κράνμπερι,Λάχανο,Χορτοφαγικά